अब समय आ गया है कि हम असली सवाल पूछें: आजादी के 75 साल बाद भी हमारे देश में इतनी असमानता क्यों है ???

आजादी के 75 साल बाद भी जब देश में झुग्गियों की समस्या, गरीबों की बदहाली, और बुनियादी सुविधाओं की कमी पर सवाल उठते हैं, तो यह हमारे लोकतंत्र और प्रशासन की असफलता पर गंभीर सवाल खड़े करता है।

क्या यह वही आज़ादी है जिसका सपना हमारे स्वतंत्रता सेनानियों ने देखा था ? जहाँ संविधान में समानता का अधिकार तो है, लेकिन जमीनी हकीकत पर सबसे ज्यादा असमानता और अमीरी-गरीबी का अंतर साफ झलकता है।

जो सवाल आज किए जा रहे हैं—पानी आता है या नहीं, बिजली मिलती है या नहीं, सड़कें ठीक हुईं या नहीं—ये सवाल तो देश को आज़ादी मिलने के शुरुआती दशकों में ही खत्म हो जाने चाहिए थे। लेकिन 75 साल बाद भी ये बुनियादी सवाल हमारे झुग्गीवासियों और गरीबों की जिंदगी का हिस्सा हैं।

सबसे ज्यादा उपेक्षित तो मध्यम वर्ग का तबका है। ये वह समुदाय है जो न गरीब है कि उसे सरकारी योजनाओं का लाभ मिले, और न इतना अमीर है कि अपने लिए हर सुविधा खरीद सके। मध्यम वर्ग न केवल पूरी ईमानदारी से टैक्स चुकाता है, बल्कि देश की रीढ़ भी है। लेकिन इसके बावजूद, इसकी सुनने वाला कोई नहीं है। चुनावी वक्त में नेता इनके दरवाजे पर आते हैं, पर चुनाव के बाद इन्हें अपनी समस्याओं के समाधान के लिए महीनों और सालों तक इंतजार करना पड़ता है।

आवश्यक है कि देश - प्रदेश में ऐसी सरकार हो, जो हर वर्ग को बराबरी का अधिकार और सम्मान दे। केवल चुनावी वादों और राजनीतिक बयानबाजी से देश के गरीब और मध्यम वर्ग का भला नहीं होगा। सही मायनों में विकास तभी होगा जब झुग्गीवासियों को उनके अधिकार, गरीबों को गरीबी से मुक्ति, और मध्यम वर्ग को सम्मानजनक जीवन जीने का अवसर मिले।

- योगभूषण महाराज

#DelhiElection2025  #Delhi #DelhiElections2025 #Yogbhooshan #ElectionCommission #DelhiAssemblyElections #DelhiKaCMKaun 

@rashtrapatibhvn @VPIndia @PMOIndia @narendramodi @AmitShah @LtGovDelhi @BJP4Delhi @CMODelhi @INCDelhi @BJP4India @INCIndia @RahulGandhi @ANI @AHindinews @ani_digital @PIB_India @NavbharatTimes @ABPNews @aajtak @sudhirchaudhary @TheLallantop @ZeeNews @CNNnews18 @PTI_News @BBCBreaking @indiatvnews @RajatSharmaLive @RSSorg @VHPDigital @AlokKumarLIVE @anjanaomkashyap @timesofindia @SudhanshuTrived @sambitswaraj @AshwiniUpadhyay @AamAadmiParty @KapilMishra_IND @AAPDelhi @ArvindKejriwal @AtishiAAP @AcharyaPramodk